CELEX: 31984R3626
Language: el
Date: 1984-12-19 00:00:00
Title: Κανονισμός (ΕΟΚ) αριθ. 3626/84 του Συμβουλίου της 19ης Δεκεμβρίου 1984 για την τροποποίηση του κανονισμού αριθ. 11 περί καταργήσεως των διακρίσεων στον τομέα των τιμών και όρων μεταφοράς κατ'εφαρμογή του άρθρου 79 παράγραφος 3 της συνθήκης περί ιδρύσεως της Ευρωπαϊκής Οικονομικής Κοινότητας

Avis juridique important

|

31984R3626

Κανονισμός (ΕΟΚ) αριθ. 3626/84 του Συμβουλίου της 19ης Δεκεμβρίου 1984 για την τροποποίηση του κανονισμού αριθ. 11 περί καταργήσεως των διακρίσεων στον τομέα των τιμών και όρων μεταφοράς κατ'εφαρμογή του άρθρου 79 παράγραφος 3 της συνθήκης περί ιδρύσεως της Ευρωπαϊκής Οικονομικής Κοινότητας  

Επίσημη Εφημερίδα αριθ. L 335 της 22/12/1984 σ. 0004 - 0004 Φινλανδική ειδική έκδοση: Κεφάλαιο 7 τόμος 3 σ. 0103  Ισπανική ειδική έκδοση: Κεφάλαιο 07 τόμος 3 σ. 0224  Σουηδική ειδική έκδοση: Κεφάλαιο 7 τόμος 3 σ. 0103  Πορτογαλική ειδική έκδοση : Κεφάλαιο 07 τόμος 3 σ. 0224 

***** ΚΑΝΟΝΙΣΜΟΣ (ΕΟΚ) αριθ. 3626/84 ΤΟΥ ΣΥΜΒΟΥΛΙΟΥ  της 19ης Δεκεμβρίου 1984  για την τροποποίηση του κανονισμού αριθ. 11 περί καταργήσεως των διακρίσεων στον τομέα των τιμών και όρων μεταφοράς κατ' εφαρμογή του άρθρου 79 παράγραφος 3 της συνθήκης περί ιδρύσεως της Ευρωπαϊκής Οικονομικής Κοινότητας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 75,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επιτροπής (2),  Εκτιμώντας:  ότι στην οδηγία 84/647/ΕΟΚ (3) προβλέπεται η δυνατότητα για τους μεταφορείς που πραγματοποιούν μεταφορές για ίδιο λογαριασμό και για τους μεταφορείς που πραγματοποιούν μεταφορές για λογαριασμό τρίτων να χρησιμοποιηθούν μισθωμένα οχήματα·  ότι ο ορισμός των οδικών εμπορευματικών μεταφορών για ίδιο λογαριασμό που περιέχεται στο άρθρο 9 του κανονισμού αριθ. 11 (4) αποκλείει τη χρησιμοποίηση μισθωμένων οχημάτων· ότι κατά συνέπεια είναι απαραίτητο να τροποποιηθεί ο κανονισμός αυτός,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 9 του κανονισμού αριθ. 11, η πρώτη περίπτωση αντικαθίσταται από το ακόλουθο κείμενο:  «- οι μεταφορές πρέπει να εκτελούνται με μεταφορικά μέσα που ανήκουν ή έχουν αγοραστεί επί πιστώσει ή έχουν μισθωθεί από την επιχείρηση, υπό τον όρο ότι στην τελευταία περίπτωση πληρούν τις προϋποθέσεις του άρθρου 2 της οδηγίας 84/647/ΕΟΚ (1),  (1) ΕΕ αριθ. L 335 της 22. 12. 1984, σ. 72».  Άρθρο 2  Ο παρών κανονισμός αρχίζει να ισχύει την 1η Ιουλίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 19 Δεκεμβρίου 1984.  Για το Συμβούλιο  Ο Πρόεδρος  J. BRUTON  (1) ΕΕ αριθ. C 10 της 16. 1. 1984, σ. 91.  (2) ΕΕ αριθ. C 35 της 9. 2. 1984, σ. 19.  (3) Βλέπε σελ. 72 της παρούσας Επίσημης Εφημερίδας.  (4) ΕΕ αριθ. 52 της 16. 8. 1960, σ. 1121/60.